**Невен Субаціч** (сербск.: Невен Суботић; нар. 10 снежня 1988, Баня-Лука, СФРЮ) — сербскі футбаліст, абаронца. Ігрок нацыянальнай зборнай Сербіі (2009—2013).

Клубная кар’ера
---------------

### Раннія гады

Невен нарадзіўся ў сям’і баснійскіх сербаў. Калі яму споўнілася 5 гадоў, сям’я пераехада ў нямецкі горад Шэмберг. У Германіі Невен пачынаў сваю футбольную кар’еру. Ва ўзросце сямі гадоў Невен увайшоў у склад моладзевага клуба «Шварцэнберга». У 1999 годзе сям’я пераехада ў Солт-Лэйк-Сіці, дзе пражывала сваячніца Жэлька Субаціча, яго бацькі. У 2001 годзе сям’я пераехала ў штат Фларыда, дзе на Невен звярнуў увагу трэнер юнацкай зборнай ЗША Джон Элінгнер. У 2006 годзе юнак пераехаў у Германію, каб гуляць за клуб «Майнц 05».

### «Майнц 05»

Субаціч дэбютаваў у складзе «Майнца» ў сезоне 2006/07 у матчы супраць мюнхенскай «Баварыі». Сезон 2007/08 каманда правяла ў Другой Бундэслізе, дзе Субаціч стаў адным з найлепшых абаронцаў.

### «Барусія» Дортмунд

4 чэрвеня 2008 года Невен заключыў пяцігадовы кантракт з «Барусіяй». Дэбютаваў Субаціч у неафіцыйным матчы за Суперкубак Германіі, дзе дортмундцам супрацьстаяла «Баварыя» Мюнхен. Разам з «Барусіяй» двойчы стаў чэмпіёнам Германіі. Значную частку сезона 2013/14 прапусціў з-за траўмы, у сезоне 2015/16 праз праблемы са здароўем зноў перастаў трапляць у склад і выказаў жаданне пакінуць клуб. У студзені 2017 года на правах арэнды далучыўся да «Кёльна», па заканчэнні сезона 2016/17 улетку 2017 года вярнуўся ў «Барусію». У сезоне 2017/18 згуляў за дортмундскі клуб толькі ў чатырох матчах.

### Апошнія гады

У студзені 2018 года перайшоў у французскі клуб «Сент-Эцьен». У ліпені 2019 года вярнуўся ў Германію, падпісаўшы кантракт з дэбютантам Бундэслігі берлінскім «Уніёнам».

У верасні 2020 года далучыўся да турэцкага «Дэнізліспора», а ў лютым 2021 года перайшоў у аўстрыйскі «Альтах», дзе гуляў да канца сезона 2020/21. У чэрвені 2022 года заявіў аб завяршэнні прафесійнай кар’еры.

Міжнародная кар’ера
-------------------

У 2005—2006 гады Невен выступаў за моладзевыя каманды ЗША. У снежні 2008 года Невен Субаціч адмовіўся ад месцаў у зборных ЗША і Босніі і Герцагавіны і стаў іграком зборнай Сербіі. Яго дэбют у зборнай адбыўся 28 сакавіка 2009 года ў матчы супраць Румыніі. У 2014 годзе адмовіўся ад выступу за зборную, каб не атрымаць рэцыдыў траўмы калена.

Дасягненні
----------

Германія **Барусія Дортмунд**:

* Чэмпіён Германіі (2): 2011, 2012
* Уладальнік Кубка Германіі: 2012
* Уладальнік Суперкубка Германіі (2): 2013, 2014

Зноскі
------

1. ↑  Neven Subotic // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  NEVEN SUBOTIC // Argentine Soccer Database<a href='https://wikidata.org/wiki/Track:Q19368470'></a>
3. ↑  Neven Subotić: Spreman za Rumune(недаступная спасылка). Novosti.rs
4. ↑  Суботич перешел из «Боруссии» в «Кельн». by.tribuna.com
5. ↑  «Сент-Этьен» объявил о трансфере Суботича. by.tribuna.com
6. ↑  Суботич подписал 2-летний контракт с дебютантом Бундеслиги «Унионом». by.tribuna.com
7. ↑  Экс-защитник «Дортмунда» Суботич перешел в «Альтах». Клуб идет предпоследним в Австрии. by.tribuna.com

Спасылкі
--------

* Лагатып Вікісховішча На Вікісховішчы ёсць медыяфайлы па тэме Невен Субаціч

|  |  |
| --- | --- |
| ⚙️   Тэматычныя сайты | AS.com · BDFA · ESPNFC.com · eu-football.info (ігрок) · FBref.com · FootballDatabase.eu · Fussballdaten.de · L’Équipe · National Football Teams.com · Reprezentacija.rs · Soccerway · Transfermarkt (ігрок) · worldfootball.net (ігрок) · Нямецкі футбольны саюз · УЕФА |
| Слоўнікі і энцыклапедыі | Munzinger |
| Нарматыўны кантроль | GND: 110634961X · VIAF: 20146937822813832365 |

| ⛭Зборная Сербіі — Чэмпіянат свету 2010 |
| --- |
| Сцяг Сербіі | 
* 1 Стойкавіч (б)
* 2 Рукавіна
* 3 Калараў
* 4 Качар
* 5 Відзіч
* 6 Іванавіч
* 7 Тошыч
* 8 Лазавіч
* 9 Панцеліч
* 10 Станкавіч
* 11 Міліяш
* 12 Ісаілавіч (б)
* 13 Лукавіч
* 14 Яванавіч
* 15 Жыгіч
* 16 Абрадавіч
* 17 Красіч
* 18 Нінкавіч
* 19 Петравіч
* 20 Субаціч
* 21 Мрджа
* 22 Кузманавіч
* 23 Джурычыч (б)
* трэнер: Радамір Анціч

 |